32005R1972
L 317/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО, ЕВРАТОМ) № 1972/2005 НА СЪВЕТА
от 29 ноември 2005 година
относно коригиране от 1 юли 2005 година на процента на вноската в пенсионната схема на длъжностни лица и други служители на Европейските общности
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Правилника за длъжностните лица на Европейските общности и Условията за работа на други служители на Европейските общности, предвидени от Регламент (ЕИО, Евратом, ЕОВС) № 259/68 (1) и последно изменен с Регламент (ЕО, Евратом) № 723/2004 (2), и по-специално член 83а и приложение ХII към Правилника,
като взе пред вид предложението на Комисията,
като има предвид, че:
(1)
В съответствие с член 13 от приложение ХII към Правилника за персонала, на 1 септември 2005 г. Евростат представи доклад за актюерната оценка за 2005 г. на пенсионната схема, актуализиращ параметрите, посочени в това приложение. Съгласно тази оценка, процентът на вноската, изискван за поддържането на актюерния баланс на пенсионната схема е 10,3 % от основната заплата.
(2)
Съгласно член 2, параграф 2 от приложение ХII към Правилника за персонала, обаче, корекцията влязла в сила на 1 юли 2005 г. не трябва да води до вноска по-голяма от 10,25 %.
(3)
В интерес на актюерния баланс на пенсионната схема на длъжностните лица и на други служители на Европейските общности, процентът на вноската следователно трябва да се коригира до разрешения максимум, т.е. 10.25 % от основната заплата,
ПРИЕ НАСТОЯЩИЯ РЕГЛАМЕНТ:
Член 1
В сила от 1 юли 2005 г., процентът на вноската, упоменат в член 83, параграф 2 от Правилника за персонала трябва да бъде 10,25 %.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 ноември 2005 година.